Mat-8 miljun persuna milquta mit-terremot fin-Nepal
Mat-8 miljun persuna ntlaqtu ħażin mit-terremot qawwi fin-Nepal ta' nhar is-Sibt li għadda. In-Nazzjonijiet Maqgħuda qalet li mal-1.4 miljun persuna oħra għandhom bżonn l-ikel wara li spiċċaw mingħajr saqaf fuq rashom. L-għajnuna internazzjonali diġà bdiet tasal, iżda għad hemm nuqqas ta' apparat mediku u ikel. It-terremot li laħħaq 7.8 gradi fuq l-iskala Richter farrak binjiet sħaħ f'Kathamandu. L-għadd ta' mejta issa tela' għal 4,310. Intant SOS Malta qed tiġbor fondi biex tgħin lill-komunitajiet affetwati u lil dawk li tilfu ħajjithom.